گعديه على وزن هاي دار النوايب عتبوها لكربله جيتك وجبت الضعينه بالترايــب لگيتــك يــا وليــنه جيتــك بلوعـه ورزيه وبالغرب ظلت رقيه ماتت بحسره يا خويه الحنينه لكربله جيتك وجبــت الضعينه *----*----*-----* خويه بعد الفرگه جيتك يا عطر امي الزچيه شرد اسولف يا ظلامه منين ابدي بيا رزيه ابدي من صاحوا يزبنب يلله گومي يالسبيه لـِو ابـدي مــن شــام الالم بالسوگ چم غالي انشتم وچم شامت لحالي ابتسم يـــوم نــادو خــارجـيــه خويه كثره المصايب مرت النه شامت اليحدي يا خويه بضعنه من غمض عينه كفيلي بالغرب يا طــوله ليلي آه يـا فرحـة الشــام بسبيــنه لكربله جيتك وجبت الضعينه *----*----*-----* خويه يا روح الوديعه ويا نفس بالريه يسري ابالي مــا مرت يغالي عنــك يباعدني دهــري وآنه جنت وياك احسّب خويه اخلّص تالي عمري رحت ودمعتي سايله مسبيـه وي العــايــله يا خويه عملت كربله وياك احس گطعتلي نحـري فارگیتك غصب خـويه عليه واليفــارگ هله نفـس المنیه بالسبي بس روحي يمكتهوى كل ساعه وتشمك وابد ما بطلت ونهه الحزينه لكربله جيتك وجبت الضعينه *----*----*-----* ارد اسولفلك مصابي من طحت غالغبره دامي خويه خيل اعداك هجت بالحقد حرگو خيّامي وچــم طفل بالبر تحيّر يركض ودلاله ضـامـي نار الخيّم نار الضمه من باب امي فاطمه وياي ظلت مضرمهتستعر منهن ايامـي يوم صدرك تسحگه الاعوجیه ريــت گبلك لــفت ليــه المـنيه بيــا ذنـــب الله اكبــر عالرمل صدرك تطشر اعليك كلبي فــلا بطل ونيـنه لكربله جيتك وجبت الضعينه *خويه تدري مخدرتكم يا هلي حيرتها حيره هاي مـو عالبال اروحن عالهزل تالي اسيره وامشي من ديره يغالي خويه وادخل غير ديره من الكوفه اروح بلا ولي للشــام مــو ديــرة هلــي وبالسوگ توگف بت علي كلفــه يا خــويه وجبـيره وبالدواوين اطب هاي العجيبه يضربك اشفافك احاه شمصيبه الگبِـل قبلهــن محمد بيده يضرب ما تردد خــويه مـِا آمنوا يــوم بنبينه لكربله جيتك وجبت الضعينه *خاف يبن امي الچمك من اسولف عالخرابه بيها حزن الطف تجدد يا الم گلبي ومصابه هناك مـن نظرت رقيه راسك ودمه خضابه نادت يبويه شأخــرك گلبي شكثر يتنطــرك خليني اشمن منحرك والايــو يذبـِح غيابه بالطشت راسك اهناكه فجعه ــماتت بحسره يتــجاره دمعه چنهـا نــادتنــي رقيــه لو وصلتي ابن الزجيه عمه خبريه اعلى ضيم الصار بينه لكربله جيتك وجبت الضعينه *الشاعر موسى البديريكربلاء المقدسه